ཞི་ཅིན་ཕིང་གིས་རང་རེའི་ཏང་གིས་འགོ་ཁྲིད་གནང་བའི་རྩ་ཁྲིམས་འཛུགས་སྐྱོང་གི་ལོ་རྒྱུས་ལ་ཕྱིར་དྲན་བྱས་རྗེས་བསྡོམས་ཚིག་འདི་འདྲ་གསུམ་ཐོན་པ་སྟེ།གཅིག་ནི་རྩ་ཁྲིམས་བཟོ་བ་དང་ལག་བསྟར་བྱེད་པ་དང་།རྒྱལ་ཁབ་ཁྲིམས་བཞིན་སྐྱོང་རྒྱུར་སྐུལ་འདེད་གཏོང་བ།ཁྲིམས་སྐྱོང་རྒྱལ་ཁབ་འཛུགས་སྐྲུན་བྱེད་པ་བཅས་ནི་རྒྱལ་ཁབ་སྟོབས་ལྡན་དང་།མི་རིགས་དར་རྒྱས།སྤྱི་ཚོགས་ཡར་ཐོན།མི་དམངས་བདེ་སྐྱིད་བཅས་མངོན་འགྱུར་ཡོང་བའི་ལྡོག་མེད་ཀྱི་བླང་བྱ་ཡིན་པ་དང་།གཉིས་ནི་རང་རྒྱལ་གྱི་ད་སྤྱོད་རྩ་ཁྲིམས་ནི་རང་རྒྱལ་གྱི་སྤྱི་ཚོགས་རིང་ལུགས་ཀྱི་གསར་བརྗེ་དང་།འཛུགས་སྐྲུན།སྒྱུར་བཅོས་བཅས་ཀྱི་གྲུབ་འབྲས་ཐོབ་པའི་ཉམས་མྱོང་ལ་ཕྱོགས་སྡོམ་གཏིང་ཟབ་བྱས་པའི་རྨང་གཞིའི་ཐོག་བཟོས་པ་ཞིག་དང་རྒྱུན་ཆད་མེད་པར་འཐུས་ཚང་དུ་བཏང་བ་ཞིག་ཡིན་པ།གསུམ་ནི་ཀྲུང་གོ་གུང་ཁྲན་ཏང་གིས་མ་གཏོགས་སྤྱི་དོན་དུ་ཏང་འཛུགས་པ་དང་དམངས་དོན་དུ་སྲིད་སྐྱོང་རྒྱུ་མཐའ་འཁྱོངས་བྱེད་མི་ཐུབ་པ།བཞི་ནི་རྒྱལ་སྲིད་སྐྱོང་སྐབས་རྩ་ཁྲིམས་ཀྱི་ནུས་པ་གལ་ཆེན་འདོན་རྒྱུར་རང་རེའི་ཏང་གིས་ཚད་མཐོའི་མཐོང་ཆེན་བྱེད་པ་བཅས་ཡིན་ཞེས་ནན་བཤད་གནང་བ་རེད།